Foto: Google maps/Shutterstock



DJELATNICI PU Zagrebačke priveli su jučer ujutro osobu za koju se opravdano sumnja da je tijekom noći sa srijede na četvrtak provalila u dvadesetak parkiranih automobila i uzimala stvari iz njih.

Provaljeno je u parkirane automobile u naselju Sopot u Novom Zagrebu.

Radi se o stranom državljaninu, a navodno je riječ o azilantu.

Tekst se nastavlja ispod oglasa

Kod njega je pronađena većina otuđenih stvari, a materijalna šteta nad automobilima u koje je provaljeno je velika jer je provalnik razbijao stakla kako bi došao do plijena.

U PU zagrebačkoj potvrdili su nam da je u tijeku kriminalistička obrada nad privedenom osobom.